
Martfű Város Polgármesterétől

5435 Martfű, Szent István tér 1. Tel: 56/450-222; Fax: 56/450-853

E-mail: titkarsag@ph.martfu.hu
Előterjesztés

a hulladékgazdálkodási közszolgáltatásról szóló önkormányzati rendeletre

Martfű Város Önkormányzata Képviselő-testületének 

2014. március 25-i ülésére

Előkészítette: Szász Éva jegyző
Véleményező: Pénzügyi, Ügyrendi és Városfejlesztési Bizottság

Döntéshozatal: minősített többség 

Tárgyalás módja: nyilvános ülés
ÁLTALÁNOS INDOKOLÁS

A hulladékról szóló 2012. évi CLXXXV. törvény hatályba lépésével a hulladékgazdálkodásról szóló 2000. évi XLIII. törvény hatályon kívül helyezésre került.

A jogszabályi változások miatt a települési szilárd hulladékkal összefüggő tevékenységről és a szervezett közszolgáltatás kötelező igénybevételéről szóló 26/2008. (XII.12.) rendelet hatályon kívül helyezése és új rendelet megalkotása szükséges.
RÉSZLETES INDOKOLÁS
Az 1- 2- 3- 4. §-okhoz
Az általános rendelkezéseket tartalmazzák.
Meghatározza a rendelet területi, személyi, tárgyi hatályát.
Az 5. §-hoz

A hulladékgazdálkodási közszolgáltatási szerződés további tartalmi elemeit határozza meg.
A 6. §-hoz
A közszolgáltató kötelezettségeit határozza meg.

A 7. §-hoz

Az ingatlanhasználó kötelezettségeit határozza meg.

A 8- 9- 10- 11-12. §-okhoz

A helyi hulladékgazdálkodási közszolgáltatás ellátásának rendjét szabályozza.

A 13.- 14.- 15 §-okhoz

A hulladék gyűjtésére és elszállításra való átadására szolgáló gyűjtőedények elhelyezésével, használatával és kezelésével kapcsolatos kötelezettségeket határozza meg, valamint a guberálást tiltja.

A 16. §-hoz
A szelektív hulladékgyűjtésről rendelkezik.

A 17. §-hoz

A lomtalanítás megszervezésével, lebonyolításával kapcsolatos szabályozást tartalmazza. Tájékoztat a lomtalanítás keretében közterületre ki nem helyezhető hulladékfajtákról, valamint az elektromos és elektronikai hulladékgyűjtés szervezéséről.
A 18. §-hoz

A hulladékgazdálkodási közszolgáltatási díj megfizetésének szabályait tartalmazza. 

A 19. §-hoz

A közszolgáltatással összefüggő személyes adatok kezelésére vonatkozó szabályozást tartalmazza.

A 20. §-hoz

A hatályba léptető és a hatályát vesztő rendelkezéseket tartalmazza.

ELŐZETES HATÁSVIZSGÁLAT

a jogalkotásról szóló 2010.évi CXXX. törvény 17. § (1) bekezdése alapján

A rendelet címe: Martfű Város Önkormányzata Képviselő-testületének …./2014.(….) önkormányzati rendelete a hulladékgazdálkodási közszolgáltatásról
Társadalmi-gazdasági hatása: A rendelet a település lakosságát, vállalkozásait érinti, számukra kötelezettséget ír elő.

Költségvetési hatása: Önkormányzati vagyontárgyak vagyonkezelésbe adása a Martfűi Városfejlesztési, Ingatlankezelői és Hulladékgazdálkodási Szolgáltató Önkormányzati Nonprofit Kft. számára.
Környezeti, egészségi következményei: A közszolgáltatás igénybevételével a köztisztaság és a településtisztaság megőrzése, a környezet védelme, a lerakott hulladék mennyiségének csökkentése.

Adminisztratív terheket befolyásoló hatása: Az önkormányzat a 100 %-ban tulajdonában lévő Martfűi Városfejlesztési, Ingatlankezelői és Hulladékgazdálkodási Szolgáltató Önkormányzati Nonprofit Kft-vel közszolgáltatási szerződés megkötése útján gondoskodik a kötelező közszolgáltatás megszervezéséről. A közszolgáltató rendelkezik a közszolgáltatáshoz szükséges feltételekkel.
Egyéb hatása: nincs
A rendelet megalkotásának szükségessége: A hulladékgazdálkodást érintő jogszabályi változások szükségessé tették a települési szilárd hulladék összegyűjtésére, elszállítására és elhelyezésére irányuló közszolgáltatásról, valamint a hozzá kapcsolódó kérdésekről szóló eddig hatályos rendelet felülvizsgálatát. Mivel a felhatalmazó rendelkezés és a szabályozás változott, új rendelet megalkotása szükséges a meglévő önkormányzati rendelet egyidejű hatályon kívül helyezése mellett. A helyi szabályozás elmaradása jogszabálysértést eredményez és a kormányhivatal törvényességi felügyeleti eljárását vonhatja maga után.

A rendelet alkalmazásához szükséges személyi, szervezeti, tárgyi és pénzügyi feltételek: 

A kötelező közszolgáltatás végzéséhez szükséges személyi, szervezeti, tárgyi és pénzügyi feltételek a közszolgáltatónál rendelkezésre állnak.

